ПРОЕКТ!
НАРЕДБА № 

за изменение и допълнение на Наредба № Н-5 от 02.04.2015 г. за условията, реда и нормите за осигуряване на безплатна храна и ободряващи напитки в Министерството на отбраната, структурите на пряко подчинение на министъра на отбраната и Българската армия в мирно време

(обн., ДВ, бр. 30 от 2015 г., изм. и доп., бр. 3 от 2016 г., бр. 85 от 2018 г., бр. 55 от 2019 г., доп., бр. 40 от 2020 г., изм. и доп., бр. 83 от 2021 г.)

§ 1. В чл. 1, ал. 1 след думите „висшите военни училища“ се поставя запетая и се добавя „на българските граждани по чл. 57 “.

§ 2. В чл. 3 се създава ал. 4:
„(4) Алинея 1 не се прилага за курсантите от висшите военни училища.“

§ 3.  Създава се чл. 6а:
 „Чл. 6а. При създаване на запаси от хранителни продукти по Приложение № 5, Приложение № 16 и Приложение № 20, не се прилагат изискванията на Наредба № Н-1/23.07.2024 г. за екологичните изисквания към определени продукти, предмет на обществени поръчки, издадена от министъра на околната среда и водите, министъра на финансите и министъра на икономиката и индустрията.“

§ 4. Член 7 се изменя така:
„Чл. 7. Когато правоимащите по тази наредба лица имат право на безплатна храна на няколко основания, тя се осигурява по по-благоприятното за тях.“

§ 5. В чл. 11 се правят следните допълнения:
1. В ал. 1 след думата „осигурява“ се добавя „ по условията на чл. 4 от Наредбата, както следва:“
2. В т. 2 след думите „висшите военни училища“ се добавя „и обучаемите за придобиване на квалификация „Офицер от резерва”.“

§ 6. В чл. 13 се правят следните изменения и допълнения:
1. Досегашният текст става ал. 1.
2. Създава се ал. 2:
„ (2) При извършване на дейности с кораби извън територията на Република България (плаване или щормова готовност), максималният размер на паричните стойности на приложения № 1 – 17, определени със заповедта по ал. 1, не се прилага при закупуването на хранителни продукти,  които с оглед целия период на плаване или на щормова готовност на кораба не е било възможно да бъдат осигурени на територията на Република България. Закупуването на хранителни продукти в тези случаи се извършва при съобразяване с действащото законодателство.“

§ 7. В чл. 19, ал. 3 след думите „по т. 11 от приложение № 13“ се добавя „с изключение на екипажите на корабите“.

§ 8. Създава се чл. 26а:
„Чл.26а. На участващите в осигуряването на водолазните спускания, се осигурява безплатна храна по приложение № 2 и добавка минерална/трапезна вода по т. 3 от приложение № 13.“

§ 9. В чл. 29 се правят следните изменения и допълнения:
1. Алинея 2 се изменя така:
„ (2) При плаване или щормова готовност за времето от 22.00 до 06.00 ч. на лицата по ал. 1 се осигурява добавка за утежнен енергоразход по приложение № 7 и ободряващи напитки по приложение № 12. “
2. В ал. 3 след думите „Приложение № 5“ се добавя „и добавка минерална/трапезна вода по т. 13 от приложение № 13.“

§ 10. Създава се чл. 42б:
„Чл. 42б.  На българските граждани по чл. 57 от Закона за резерва на въоръжените сили на Република България се осигурява безплатна храна по приложение № 2 за периода на присъственото им обучение.”.

§ 11. В Приложение № 2, заглавието на Приложението се изменя така:

„ТАБЛИЦА
на препоръчителния състав на основните хранителни продукти за осигуряване на безплатна храна на плавателния състав; авиационно-
инженерно-техническия състав; парашутистите, гвардейците и дежурните от
Националната гвардейска част, курсантите и дежурните във висшите военни
училища, и обучаемите за придобиване на квалификация „Офицер от резерва““

§ 12. В Приложение № 13 се правят следните изменения и допълнения:
1. В т. 3 след думите „На водолазите“ се добавя „и участващите в осигуряването на водолазните спускания“.
2. Точка 6 се изменя така:
„6. На участващите в дейности по осигуряване на защитата на живота и здравето на населението, опазването на околната среда и имуществото при бедствия с продължителност повече от 8 часа за периода от 1 октомври до 30 април се осигурява 3 л минерална/трапезна вода, а за периода от 1 май до 30 септември – 4,5 л.“
3. Създава се т. 13:
„13. При създаване на запас „Суха храна“ по приложение № 5 на всеки военнослужещ от екипажа на кораба се осигурява и добавка минерална/трапезна вода по 1,5 л.“

§ 13. В Приложение № 17 „Посуда за еднократна употреба“ след думата „пликове“ се добавя „и/или картонени кутии“.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 14. Тази наредба се издава на основание чл. 224, ал. 2 във връзка с ал. 1, т. 3, чл. 286, ал. 2 във връзка с ал. 1, т. 1 и 2 и чл. 142, ал. 2, т. 1 от Закона за отбраната и въоръжените сили на Република България, чл. 57, ал. 5, т. 1 и чл. 59г, ал. 4 от Закона за резерва на въоръжените сили на Република България и на основание чл. 27, ал. 1, т. 2 от Наредба за условията и реда за организиране, провеждане и осигуряване на обучението на българските граждани за защита на Отечеството.

§ 15. Наредбата влиза в сила от деня на обнародването й в „Държавен вестник“.

